భారతదేశ సైనిక చరిత్ర
క్రీ.శ 1674 సంవత్సరంలో పూణె కేంద్రంగా శివాజీ, బీజాపూర్ సుల్తానుల నుండి స్వాతంత్ర్యాన్ని ప్రకటించుకున్నాడు. మొఘల్ సామ్రాజ్యం విచ్ఛిన్నమవుతున్న దశలో ఏర్పడిన రాజకీయశూన్యతని నింపిన మరాఠా సామ్రాజ్యంకి అదే నాంది పలికింది. శివాజీ అద్భుతమైన సైనిక, పరిపాలనా విభాగాలను ఏర్పరిచాడు. జీవితం మొత్తం మొఘల్ చక్రవర్తి ఔరంగజేబుతో యుద్ధాలతోనూ, గెరిల్లా దాడులతోనూ గడిపిన శివాజీ క్రీ.శ1680 సంవత్సరంలో కన్నుమూశాడు. గొప్ప సామ్రాజ్యాన్ని స్థాపించినప్పటికీ, శివాజీ మరణించే సమయానికి మరాఠా సామ్రాజ్యం స్థిరపడలేదు. ఔరంగజేబు మరణించిన తర్వాతే, మరాఠాలు సామ్రాజ్యాన్ని ఏర్పరచగలిగారు.
మరాఠా సామ్రాజ్యం
1713లో ఫరుఖ్‌సియర్ తనను తాను మొఘల్ చక్రవర్తిగా ప్రకటించుకున్నాడు. ఆయన అధికారంలోకి రావడమనేది ఎక్కువ భాగం ఆయన ఇద్దరు సొదరులపై ఆధారపడింది, సైయిద్‌లుగా సుపరిచితమైన వారిద్దరిలో ఒకరు అలహాబాద్ గవర్నర్‌గానూ మరొకరు పాట్నా గవర్నర్‌గా ఉండేవారు. అయితే, తొందర్లోనే చక్రవర్తి విషయంలో సోదరుల మధ్య అభిప్రాయ భేదాలు చోటు చేసుకున్నాయి. ఈ నేపథ్యంలో నైయిద్‌లు మరియు పేష్వా బాలాజీ విశ్వనాథ్‌ల మధ్య ఒకవైపు సంధి చర్చలు సాగుతుండగా, ప్రజల ప్రతినిధిగా రంగంలో దిగిన షాహూ చక్రవర్తికి వ్యతిరేకంగా ప్రతీకారం తీర్చుకునే దిశగా మరాఠాలను ఉసిగొల్పాడు.